CREACIÓN DA REDE DE CONCELLOS ÁGORA POLO ESPAZO PÚBLICO E APROBACIÓN DO SEU PROTOCOLO DE ACTUACIÓN
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/06/2020)

A Deputación de Pontevedra ven destacándose como unha das administracións referentes a nivel estatal en canto á recuperación do espazo público para as persoas nas súas actuacións na rede viaria provincial. Para isto, desenvolveu iniciativas como a Ordenanza de Seguridade Viaria, o Decálogo de Criterios de Intervencións nas Estradas Provinciais, o Plan MOVESE, a Guía Básica de Espazos Públicos e Mobilidade Amable, as subvencións aos concellos da provincia para a elaboración de Plans de Mobilidade sustentable e Camiños Escolares Seguros, etc. Estas liñas de traballo da Deputación de Pontevedra pretenden consolidarse neste mandato exportándose aos concellos a través dunha rede estable de traballo municipal denominada ÁGORA. ÁGORA é unha rede de acción institucional entre concellos e Deputación a prol de considerar e valorizar o espazo público como un dereito fundamental da cidadanía. Un dos seus fundamentos é que o espazo público forma parte substancial da vida das persoas como escenario natural das relacións colectivas. A Deputación de Pontevedra, a través da nova área de Mobilidade Alternativa e Espazos Públicos, desexa incentivar aos Concellos da provincia a adoptar decisións políticas a prol da recuperación do espazo público para persoas e a utilización das mobilidades naturais, alternativas ás de motor. O obxectivo é que de aquí a xuño de 2023, os Concellos Ágora incrementen de forma substancial o espazo reservado para as persoas, itinerarios peonís e ciclabeis. Un dereito ao mesmo nivel que a sanidade ou a educación. Toda persoa dun ámbito urbano de calquera dimensión ten dereito a dispor dun espazo público de calidade no que desenvolver a súa vida e as súas relacións sociais con seguridade. É unha obriga das administracións garantir ese dereito a cidadáns e cidadás. Calquera actuación no espazo público terá como destinatario prioritario as persoas a partires dun cambio de prioridades. Terase como obxecto garantir a mobilidade peonil que estará por diante na prioridade sobre outros modos de transporte na seguinte orde: bicicletas, vehículos de mobilidade persoal, transporte colectivo e automóbil particular. O espazo público é o único que é de todos e todas sen distinción de raza, xénero, idade, condición social, capacidade física ou psíquica. É obriga dos concellos garantir a accesibilidade universal aos espazos públicos, promovéndoos como elementos de equidade e inclusión social. Atenderase de xeito prioritario ás necesidades dos colectivos máis vulnerables: nenos e nenas, persoas maiores e persoas con diversidade funcional. A integración da infancia é un elemento básico do proceso de socialización de nenas e nenos, polo que devolverlles globalmente un espazo público seguro debe ser un obxectivo de toda a sociedade. Os concellos promoverán a creación de camiños escolares seguros (como primeira medida de recuperación do espazo para as crianzas), potenciarán a presenza de nenos e nenas nas rúas e prazas de xeito autónomo e establecerán canles de participación infantil na vida municipal. Promoverase a mobilidade natural e activa fronte á motorizada tanto nos núcleos urbanos como nos rurais, creando espazos de preferencia peonil nas rúas e prazas centrais das nosas vilas e parroquias. No ámbito rururbano e interurbano crearanse itinerarios peonís e ciclábeis. Fomentarase o uso da bicicleta na mobilidade cotiá como modo de transporte alternativo. A seguranza viaria será unha prioridade nos concellos incentivando políticas de calmado de tráfico, a través da colocación de pasos peonís sobreelevados e redutores físicos de velocidade. Tódolos viarios municipais en contornas de núcleos urbanos ou rurais disporán de velocidades máximas de 30 km/h. Nos espazos públicos de preferencia peonil os vehículos autorizados terán unha velocidade máxima de 10 km/h. A redución da presenza de vehículos a motor e o fomento da mobilidade activa servirá para construír unha sociedade máis saudable. Os concellos ademais de promover espazos amables e seguros para os desprazamentos cotiás promoverán iniciativas para potenciar as prácticas e usos saudables entre a cidadanía como camiñar ou andar en bicicleta. Os concellos comprométense a que en todos os proxectos de intervención no espazo público garantirase un espazo peonil amable e de calidade, cun itinerario continuo e libre de obstáculos cun mínimo de largo de 2,5m (preferentemente 3m). Nos proxectos de itinerarios peonís e/ou ciclábeis (nos que se segrega a calzada) garantirase tamén un largo mínimo de 2,5m (preferentemente 3m). No caso de que esta solución sexa imposible ou desaconsellable sería prioritario a plataforma única coas medidas de calmado de tráfico necesarias para protexer os colectivos máis vulnerables. A potenciación do espazo público de calidade e a presenza de persoas nas rúas servirá de fomento do comercio local. Os concellos promoverán actividades sociais, culturais, deportivas e de lecer no espazo público recuperado, que alén diso servirán como recursos turísticos. Diante da actual crise climática e, tendo en conta os Obxectivos de Desenvolvemento Sustentable elaborados pola ONU e a Axenda 2030, os Concellos promoverán a redución do uso de vehículos a motor. O espazo público tenderá a reducir ou estar libre de contaminación ambiental. Poden formar parte de ÁGORA todos os concellos da provincia de Pontevedra que así o desexen, constituídos nunha rede de traballo, intercambio de experiencias e información e liñas de acción común cara á revalorización do espazo público. Para formar parte de ÁGORA os concellos teñen que partillar os Principios ÁGORA e asumir os seus compromisos. A opción que se elixe é a adhesión voluntaria dos concellos á Rede ÁGORA cunha serie mínima de obrigas delimitadas e definidas por parte da Deputación e dos concellos adheridos que permitan acadar os obxectivos fixados e determinar con precisión as necesidades futuras. Por parte da Deputación de Pontevedra, en relación cos concellos adheridos: Por parte dos concellos adheridos: Por acordo do Órgano competente da corporación municipal no formato que se xunta como Anexo I. Visto o protocolo de actuación relativo á Rede de Concellos Ágora polo Espazo Público, de acordo co establecido no artigo 22 da Lei 7/1985, de 2 de abril, reguladora das bases de réxime local, e o artigo 70 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, o Pleno Primeiro. A adhesión á Rede de Concellos ÁGORA polo Espazo Público da Deputación Provincial de Pontevedra nos termos expresados no protocolo de actuación adxunto, co compromiso de cumprir e facer cumprir as obrigas municipais derivadas del. Segundo. A subscrición dos Principios ÁGORA por parte do concello. Terceiro. Designar, para todos os efectos, como representante legal do Concello na Rede de concellos ÁGORA polo Espazo Público a D.ª/D.* …. Cuarto. Trasladarlle este acordo de adhesión ao Servizo de Infraestruturas e Vías Provinciais do organismo provincial para os efectos oportunos.,. de. de 20. * Especificar tamén o cargo ocupado no Concello